পাবনা কৃষি সম্প্রসারণ অধিদফতরের উপ পরিচালক বিভুতি ভুষন সরকার জানান, পাবনা জেলার নয়টি উপজেলাতে খরিপ-২ মৌসুমে ৫১ হাজার ৩৮৭ হেক্টর জমিতে রোপা আমন আবাদের পরিকল্পনা রয়েছে তাদের। এ জন্য ২হাজার ৫৬৮ হেক্টর জমিতে বীজতলা নির্মাণের মাধ্যমে চারা উৎপাদন করার পরিকল্পনা করা হয়। এর মধ্যে কৃষকেরা বীজতলা নির্মাণের জন্য প্রায় ৫শ হেক্টর জমিতে বীজ বপন করেছে। নির্মিত এ সব বীজতলায় চারা এখনো খুব ছোট রয়েছে। ফলে অতি বৃষ্টির কারণে বীজতলাগুলো পানিতে তলিয়ে গিয়েছে। কৃষি দফতরের মাঠ পর্যায়ে কর্মরত কর্মকর্তাগণ বিষয়টি পর্যবেক্ষনসহ কৃষকদের প্রয়োজনীয় পরামর্শ দিচ্ছে। ক্যানেলের মাধ্যমে বীজতলা থেকে পানি নিষ্কাশনের ব্যবস্থা করা হচ্ছে। তবে একাধারে বৃষ্টি অব্যাহত থাকলে বীজতলাগুলো রক্ষা করা কঠিন হয়ে পড়বে।